### Resumé

En privat bygherre har anmodet om at få udarbejdet en lokalplan for 12 etageboliger i den sydvestlige del af Vejle ved [adresse] og 7. Området er på ca. 2.500 m² og består af et ubebygget lavtliggende areal med tæt beplantning af buske og træer. På [adresse], overfor det planlagte byggeri, ligger der fem enfamiliehuse i et plan med udnyttet tagetage. Lokalplanen skal give mulighed for opførelse af to bygninger i to etager, hver med seks etageboliger. Bygningerne skal placeres vinkelret på hinanden for at sikre, at det nye byggeri fremstår mindre dominerende i forhold til de omkringliggende enfamiliehuse.

### Sagsfremstilling

![Figur 1. Kort over lokalplanområdet](data:image/jpeg;base64...)

*Figur 1: Kort over lokalplanområdet*

En privat bygherre har anmodet om at få udarbejdet en lokalplan for et boligområde til etageboliger. Området ligger ved [adresse] og 7 i Vejle og udgør et areal på ca. 2.500 m². Arealet er registreret som et §3-område, kategoriseret som mose, og er i dag tæt beplantet med buske og træer. Terrænets højde varierer fra kote 1 til 1.5. [adresse] gav i september 2002 dispensation til udstykning af boliger, da området allerede dengang lå i byzone og var kommuneplanlagt til boliger. Der er sidenhen givet flere dispensationer fra Naturbeskyttelseslovens §3 til udstykning. Lokalplanområdet er omgivet af åben-lav boligbebyggelse i form af fritliggende villaer på tre sider: vest, syd og øst. Mod nord ligger lokalplanområdet ud mod en cykelsti langs et rekreativt areal ved [adresse].

Lokalplanen skal give mulighed for opførelse af etageboliger i to etager med i alt 12 boliger. Bebyggelsen skal bestå af to adskilte bygningskroppe, der er placeret vinkelret på hinanden langs henholdsvis det nordlige skel mod [adresse] og det østlige skel mod Toftekæret. Vejadgangen skal ske fra [adresse]. Parkering til bebyggelsen er placeret langs og i niveau med Toftekæret, mens bebyggelsen og fællesarealerne, hvor der kan etableres legeplads, ligger bagved og er hævet til kote 2.2. Bebyggelsen skal have en sokkelkote i kote 2.5 af hensyn til klimasikring. Der er arbejdet med afstand til nabobebyggelser på Toftekæret ved at trække etageboligerne ind på grunden og placere sti, skure, beplantning og parkering foran mod vejen. Der skal desuden arbejdes med vandhåndtering, herunder en regnvandsgrøft i området mod naboskel, da området er udfordret af regnvand sydfra.

Det skal undersøges, om der er behov for et regnvandsbassin.

Bebyggelsesplanen og et 3D-perspektiv kan ses i bilag 2 og Udkast til fremtidig udnyttelse af lokalplanområdet på bilag 3.

### Kommuneplantillæg og fordebat

Området er omfattet af boligramme 1.3.B.1 Boligområde ved [adresse] og [adresse] i Vejle i Kommuneplan 2021-2033. Rammen giver mulighed for lav boligbebyggelse, og der skal derfor laves et tillæg til kommuneplanen, som giver mulighed for at opføre etagebebyggelse i to etager.

### Vurdering af afledte konsekvenser

Der er foretaget en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Helhedsvurderingen viser, at lokalplanen på nær en mindre justering af indkørselsforholdene ikke har andre afledte konsekvenser på de undersøgte forhold. Helhedsvurderingen kan ses i bilag 1.

### **Høringsperiode**

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat.

Høringsperioden for lokalplanen og tillægget vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

Men da høringsperioden ligger hen over sommerferien forlænges den til 8 uger.

**Overtagelsespligt/Frafaldserklæring**

Lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

**at** udarbejdelse af forslag til lokalplan nr. 1403 og tillæg nr. 34 igangsættes.

**at** det skal afklares om der skal etableres et regnvandsbassin

**at** det skal afklares hvilke tiltag der skal udføres i krydset mellem [adresse] og Toftekæret.

### Beslutning

Godkendt.